Ved presidentvalget i 2005 stilte alliansen med Tomás Hirsch fra Humanistpartiet som sin kandidat. Han fikk 5,4 % av stemmene. Ved parlamentsvalget samme år fikk alliansen 7,4 % av stemmene ved valget til deputertkammeret, men fikk ikke invalgt noen av sine kandidater. I parlamentsvalget 13. desember 2009 fikk Partido Comunista de Chile, som er en del av alliansen, 2 % av stemmene og tre mandater i deputertkammeret. Alliansen stilte samtidig til presidentvalget med Jorge Arrate som kandidat. Han fikk 6,2 % av stemmene og ble slått ut i første valgomgang.